एंजेलीना जोली ने किया अफगानिस्तान का दौरा  
एंजेलीना जोली ने अफगानिस्तान के शरणार्थियों से मिलने के लिए इस हफ्ते वहां का दौरा कर सबको हैरत में डाल दिया।
हॉलीवुड की खूबसूरत अभिनेत्री एंजेलीना जोली ने अफगानिस्तान के शरणार्थियों से मिलने के लिए इस हफ्ते वहां का दौरा कर सबको हैरत में डाल दिया। डेली मेल की रिपोर्ट के मुताबिक लॉस एंजिलिस में रविवार रात आयोजित अकादमी अवार्ड समारोह से 35 वर्षीय एंजेलीना चुपचाप निकलीं और सोमवार को काबुल के लिए रवाना हो गईं। एंजेलीना संयुक्त राष्ट्र की सद्भावना दूत भी हैं।  अफगानिस्तान की राजधानी काबुल में अपनी दो दिवसीय यात्रा में उन्होंने वहां जीवन जीने के लिए संघर्ष कर रहे शरणार्थियों से मुलाकात की। मुस्लिम समुदाय की भावनाओं का सम्मान करने के लिए एंजेलीना ने अपने सिर को भी ढक रखा था।